দ্য ফুটবল অ্যাসোসিয়েশন

দ্য ফুটবল অ্যাসোসিয়েশন (, ; এছাড়াও সংক্ষেপে এফএ নামে পরিচিত) হচ্ছে ইংল্যান্ড, জার্সি, বেইলিউইক অফ গার্ন্সলি এবং আইল অফ ম্যানের ফুটবলের সর্বোচ্চ নিয়ন্ত্রক সংস্থা। ১৮৬৩ সালে প্রতিষ্ঠিত এই সংস্থাটি ইউরোপ তথা পুরো বিশ্বের প্রাচীনতম ফুটবল সংস্থা। ফুটবল খেলার প্রথম অ্যাসোসিয়েশন হিসেবে প্রতিষ্ঠার ফলে এই সংস্থাটি তাদের নামে "ইংরেজ" শব্দটি ব্যবহার করে না। এটি প্রতিষ্ঠার ৪২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, অন্যদিকে প্রতিষ্ঠার ৯১ বছর পর ১৯৫৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এছাড়াও ফুটবল খেলার নিয়ম নির্ধারণকারী সংস্থা ইন্টারন্যাশনাল ফুটবল অ্যাসোসিয়েশন বোর্ডে (আইএফএবি) এই সংস্থাটির স্থায়ী সদস্যপদ রয়েছে। এই সংস্থার সদর দপ্তর ইংল্যান্ডের রাজধানী লন্ডনের ওয়েম্বলি স্টেডিয়ামে অবস্থিত।

এই সংস্থাটি ইংল্যান্ডের পুরুষ, নারী এবং যুব জাতীয় দলের পাশাপাশি ঘরোয়া ফুটবলে এফএ কাপের মতো প্রতিযোগিতার সকল কার্যক্রম পরিচালনা করে। এছাড়াও সংস্থাটি ব্রিটিশ অলিম্পিক অ্যাসোসিয়েশনের সদস্য হওয়ায় অলিম্পিকে গ্রেট ব্রিটেনের হয়ে অংশগ্রহণকারী ফুটবল দলের পুরুষ এবং নারী বিভাগের সকল কার্যক্রম পরিচালনা করে। যদিও এই সংস্থাটি ইংল্যান্ডের ফুটবল পদ্ধতির সর্বোচ্চ স্তর প্রিমিয়ার লীগের দৈনন্দিন কার্যক্রম পরিচালনা করে না, তবে উক্ত লীগের নিয়ম পরিবর্তন অথবা পরিমার্জন ও সভাপতি এবং কার্যনির্বাহী নিয়োগের ক্ষেত্রে এর একটি বিশেষ ভেটো ক্ষমতা রয়েছে। বর্তমানে দ্য ফুটবল অ্যাসোসিয়েশনের সভাপতির দায়িত্ব পালন করছেন গ্রেগ ক্লার্ক এবং সাধারণ সম্পাদকের দায়িত্ব পালন করছেন মার্ক বুলিংহ্যাম।

কর্মকর্তা

 অবস্থান  নাম সভাপতি  গ্রেগ ক্লার্ক সহ-সভাপতি  ডেভিড গিল সাধারণ সম্পাদক  মার্ক বুলিংহ্যাম কোষাধ্যক্ষ  মার্ক বারোস গণমাধ্যম এবং যোগাযোগ পরিচালক  লুইসা ফিয়ান্স প্রযুক্তিগত পরিচালক  লেস রিড ফুটসাল সমন্বয়কারী  মাইকেল স্কুবালা জাতীয় দলের কোচ (পুরুষ)  গ্যারেথ সাউথগেট জাতীয় দলের কোচ (নারী)  ফিল নেভিল রেফারি সমন্বয়কারী  নিল ব্যারি

তথ্যসূত্র

বহিঃসংযোগ


 ফিফা-এ দ্য ফুটবল অ্যাসোসিয়েশন  
 উয়েফা-এ দ্য ফুটবল অ্যাসোসিয়েশন 

 টম বাওয়ারের হেজ দ্য ব্ল্যাজার ব্রিজেড ডুমড ফুটবল? 
 রয়্যাল ইঞ্জিনিয়ারস মিউজিয়ামে ওয়েন দ্য রয়্যাল ইঞ্জিনিয়ার অন দ্য এফএ কাপ ১৮৭৫ 
 দ্য এফএ অ্যাট ১৫০: ছবিতে ইতিহাস 

বিষয়শ্রেণী:দ্য ফুটবল অ্যাসোসিয়েশন
বিষয়শ্রেণী:১৮৬৩-এ ইংল্যান্ডে প্রতিষ্ঠিত
বিষয়শ্রেণী:১৮৬৩-এ প্রতিষ্ঠিত ক্রীড়া সংস্থা
বিষয়শ্রেণী:ইংল্যান্ডের ক্রীড়া নিয়ন্ত্রণ সংস্থা
বিষয়শ্রেণী:ইংল্যান্ডের ফুটবল পরিচালনা পরিষদ
বিষয়শ্রেণী:উয়েফার সদস্য
বিষয়শ্রেণী:ইংল্যান্ডে ফুটসাল
বিষয়শ্রেণী:ওয়েম্বলি স্টেডিয়াম এবং ওয়েম্বলি এরিনা
বিষয়শ্রেণী:ইংল্যান্ডের নারী ক্রীড়া নিয়ন্ত্রণ সংস্থা
বিষয়শ্রেণী:লন্ডনভিত্তিক সংগঠন